અક્ષરનાદ પર છેલ્લા બે મહીનાઓમાં નવા લેખો, નવી રચનાઓ અને કૃતિઓનું પ્રમાણ વધ્યું છે. એક વાંચકને લેખક બનતો જોવાની પ્રક્રિયા માણવાલાયક ઉત્સવ હોય છે, અને અક્ષરનાદ આ જવાબદારી વધુ ને વધુ નિભાવવા આતુર છે. છેલ્લા કેટલાક સમયથી ઉલ્લેખનીય યોગદાનોમાં શ્રીમતી ડિમ્પલબેન આશાપુરી, શ્રી જીગ્નેશભાઇ ચાવડા તથા શ્રી જયકાંતભાઇ જાની ની કૃતિઓ સમયાંતરે મળતી રહી છે, અને તેમની કૃતિઓ પ્રસિધ્ધ કરવાનો આનંદ અનેરો હોય છે, ક્યાંક તીખા કટાક્ષ તો ક્યાંક પ્રેમભર્યા હ્રદયની સંવેદનાઓ. તો મિત્ર વિકાસ બેલાણી અને તરૂણભાઇ મહેતાની વિવિધ વિષયોને આવરી લેતી ઇન્દ્રધનુષી રચનાઓ પણ સદા આકર્ષે છે. આવી વધુ નવનિર્મિત કૃતિઓ પીરસતા રહેવાની, વહેંચતા રહેવાની નેમ છે.